CELEX: 32014R1216
Language: ro
Date: 2014-11-11 00:00:00
Title: Regulamentul de punere în aplicare (UE) nr. 1216/2014 al Comisiei din 11 noiembrie 2014 privind clasificarea anumitor mărfuri în Nomenclatura combinată

14.11.2014   
            
            
               RO
            
            
               Jurnalul Oficial al Uniunii Europene
            
            
               L 329/14
            
         REGULAMENTUL DE PUNERE ÎN APLICARE (UE) NR. 1216/2014 AL COMISIEI
   din 11 noiembrie 2014
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 noiembrie 2014.
      
         
            Pentru Comisie,
         
         
            pentru președinte
         
         Heinz ZOUREK
         
            Director general pentru impozitare și uniune vamală
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un aparat electronic, cu dimensiuni de aproximativ 10 × 4 × 1 cm, care include, printre altele, următoarele componente:
                  
                              —
                           
                           
                              un procesor;
                           
                        
                              —
                           
                           
                              o memorie de sistem de 1 GB;
                           
                        
                              —
                           
                           
                              o memorie internă de 4 GB;
                           
                        
                              —
                           
                           
                              un modul integrat pentru conexiunea la internet wireless.
                           
                        Aparatul este echipat cu următoarele interfețe:
                  
                              —
                           
                           
                              HDMI;
                           
                        
                              —
                           
                           
                              USB;
                           
                        
                              —
                           
                           
                              micro USB;
                           
                        
                              —
                           
                           
                              micro SDHC.
                           
                        Aparatul nu include un receptor de semnale videofonice (tuner).
                  Atunci când este conectat la un televizor sau la un monitor, aparatul permite utilizatorului accesul la internet, de exemplu pentru schimbul de mesaje electronice, pentru vizionarea de videoclipuri, pentru utilizarea de jocuri sau pentru descărcarea de aplicații software. Acesta este de asemenea capabil să reproducă fișiere multimedia, cum ar fi fișierele video, audio și foto, de pe carduri de memorie sau de pe memorii USB.
               
               
                  8528 71 91
               
               
                  Clasificarea se stabilește pe baza regulilor generale 1, 3 litera (c) și 6 de interpretare a Nomenclaturii combinate, a notei complementare 3 la capitolul 85, precum și a textului de la codurile NC 8528, 8528 71 și 8528 71 91.
                  În sensul notei 3 la secțiunea XVI, aparatul este conceput pentru a îndeplini două sau mai multe funcții alternative (prelucrarea automată a datelor de la poziția 8471, telecomunicații de la poziția 8517, reproducerea de semnale videofonice de la poziția 8521 și recepția de televiziune de la poziția 8528). Nu se poate determina funcția principală a aparatului, deoarece fiecare funcție este la fel de importantă pentru utilizarea aparatului. În consecință, aparatul trebuie clasificat la ultima poziție, în ordinea numerotării, dintre cele care merită în mod egal să fie luate în considerare. Clasificarea la subpozițiile 8471, 8517 sau 8521 este așadar exclusă.
                  Deoarece nu include un receptor de semnale videofonice și permite schimbul interactiv de informații, aparatul trebuie clasificat prin urmare la codul NC 8528 71 91 drept „aparate cuprinzând un dispozitiv cu microprocesor având încorporat un modem pentru acces la internet și asigurând o funcție de schimb de informații interactiv, capabil de a recepționa semnale de televiziune (”decodoare cu funcție de comunicare„, inclusiv cele care cuprind un dispozitiv cu funcție de înregistrare sau reproducere, cu condiția ca acestea să își păstreze caracterul esențial de decodor cu funcție de comunicare)”.